са включени в приложенията (29) към настоящото споразумение. Когато от регулаторния орган се изисква да определи по силата на член 118 от настоящото споразумение дали да наложи, запази, измени или отмени задължения, той определя това въз основа на анализа на пазара дали съответният пазар е действително конкурентен.
 5. Когато регулаторният орган определи, че съответният пазар не е действително конкурентен, той установява и посочва доставчиците на услуги със значителна пазарна сила на този пазар и налага, запазва или изменя конкретните регулаторни задължения, посочени в член 118 от настоящото споразумение, доколкото това е целесъобразно. Когато регулаторният орган заключи, че пазарът е действително конкурентен, той не налага или не запазва никое от регулаторните задължения, посочени в член 118 от настоящото споразумение.
 6. Страните гарантират, че доставчик на услуги, който е засегнат от решение на регулаторен орган, има право да обжалва това решение пред апелативен орган, който е независим от участващите в решението страни. Страните гарантират, че същността на спора е надлежно отчетена. В очакване на резултата от обжалването решението на регулатора остава в сила, освен ако апелативният орган не реши друго. Когато апелативният орган не е съдебен орган по своя характер, винаги се представят писмено мотивите за неговото решение и неговите решения подлежат също така на преразглеждане от безпристрастен и независим съдебен орган. Решенията, издадени от апелативни органи, се изпълняват ефективно.
 7. Страните гарантират, че когато регулаторният орган възнамерява да вземе мерки, свързани с някоя от разпоредбите от настоящия подраздел, които имат значително отражение върху съответния пазар, те предоставят на заинтересованите страни възможността да коментират проекта за мярката в рамките на разумен срок от време. Регулаторите публикуват своите процедури за консултиране. Резултатите от процедурата за консултиране се оповестяват, с изключение на поверителната информация.
 8. Страните гарантират, че доставчиците на услуги, които предоставят електронни съобщителни мрежи и услуги, предоставят цялата информация, включително финансова информация, необходима на регулаторните органи, за да гарантират спазването на разпоредбите на настоящия подраздел или на решенията, взети съгласно настоящия подраздел. Тези доставчици на услуги предоставят такава информация своевременно при поискване и в съответствие със сроковете и степента на подробност, изисквани от регулаторния орган. Информацията, изисквана от регулаторния орган, е пропорционална на изпълнението на посочената задача. Регулаторният орган мотивира искането си за информация.
 Член 117
 Разрешение за предоставяне на електронни съобщителни услуги
 1. Страните гарантират, че предоставянето на услуги се разрешава, доколкото е възможно, вследствие на обикновено уведомяване и/или регистриране.
 2. Страните гарантират, че може да се изиска лиценз с цел да се отговори на проблеми, свързани с разпределението на номерата и честотите. Условията за издаване на такива лицензи се оповестяват.
 3. Страните гарантират, че когато се изисква лиценз:
 а)
 всички критерии за издаване на лиценз и разумният срок, който обикновено е необходим за постигане на решение относно заявление за лиценз, се оповестяват;
 б)
 причините за отказ за издаване на лиценз се съобщават на заявителя в писмена форма при поискване;
 в)
 заявителят, кандидатствал за лиценз, има възможност да се обърне към апелативен орган в случай на неоправдан отказ да му бъде издаден такъв;
 г)
 размерът на лицензионните такси (30), изисквани от